*Huomautus: Tämä on malli. Poista tämä punainen teksti viimeistellystä versiostasi. Ennen käyttöä alla oleva teksti pitää mukauttaa kouluun sopivaksi.*

Kemian laboratorion turvallisuussäännöt oppijoille

### Ole rauhallinen ja keskity työskentelyyn

Useimmat onnettomuudet tapahtuvat, kun olet huolimaton tai yrität tehdä liian montaa asiaa samaan aikaan.

### Noudata turvallisuusohjeita

Lue kokeellisen työn turvallisuusohjeet ja noudata opettajan ohjeita. Ole erityisen varovainen, kun työskentelet vaarallisten kemikaalien tai tuntemattomien välineiden kanssa.

### Käytä tarvittavia suojavälineitä

Kun käytät suojalaseja ja laboratoriotakkia, minimoit riskit saada lasinsirpaleita tai haitallisia aineita silmiisi, ihollesi tai vaatteillesi. Tulipalon tai roiskeiden sattuessa laboratoriotakin voi myös nopeasti riisua.

### Älä koskaan syö tai juo laboratoriossa

Vaikka et työskentelisi minkään vaarallisen kanssa, et tiedä, mitä pöydällä on aiemmin käytetty.

### Opettele käyttämään avotulta turvallisesti

Minimoi tulipalon riskit sitomalla pitkät hiukset, välttämällä löysiä vaatteita ja siivoamalla tarpeettomat välineet pöydältä. Opettele käyttämään kaasupoltinta oikein ja jos olet epävarma, kysy opettajaltasi ohjeita. Sammuta aina liekki, kun olet valmis.

### Ole varovainen kuumentaessasi

Älä koskaan kuumenna suljettua astiaa avotulella ja osoita aina suuaukko poispäin itsestäsi ja muista. Pidä kasvosi etäällä ja muista, että kuumennettujen välineiden täytyy antaa jäähtyä. Huomioi, mihin laitat kuumat välineet ja käytä pihtejä, kun käsittelet niitä.

### Käsittele lasitavaraa varovasti

Lasi voi rikkoutua, varsinkin kuumennettaessa. Varmista, että lasi on ehjä ja ole varovainen, kun lasiin kohdistuu painetta.

### Varmista, että tiedät mitä tehdä tulipalon tai onnettomuuden sattuessa

Suojavälineiden sijainnin ja turvallisuuskäytäntöjen tunteminen auttaa sinua reagoimaan nopeasti ja asianmukaisesti hätätilanteessa.